title: Opprør mot kroppen i den post-sovjetiske kronotop. En lesning av Viktor Pelevin og Zhizn´ nasekomych
abstract: Viktor Pelevins roman Zhizn´ nasekomych (1993) er befolket av karakterer med en ganske uklar fysisk fremtoning. De ser ut til å være mennesker og insekter på samme tid. Denne problematiserte litterære kroppen, og dens plassering i tid og rom både i og utenfor fiksjonsuniverset, er denne oppgavens hovedfokus. Analysen baserer seg på Mikhail Bakhtins teori om den litterære kronotopen. Kronotopteorien er et anvendelig redskap i analysearbeidet, både fordi den rommer teorier for en grundig lesning a
journal: Duo Research Archive (University of Oslo)